ddrg/super_eurlex huggingface dataset:
SL Uradni list Evropske unije C 235/11

Obvestilo ministra za gospodarstvo Kraljevine Nizozemske v skladu s členom 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2010/C 235/05

Minister za gospodarstvo sporoča, da je prejel vlogo za pridobitev dovoljenja za pridobivanje ogljikovodikov na območju, znanem kot Akkrum 11, ki leži v pokrajini Frizija in je omejeno z ravnimi črtami, ki povezujejo točke A-B, B-C, C-D, D-E in E-A. Točke imajo naslednje koordinate:

Točka X Y A 205444,75 558988,28 B 208120,00 561040,00 C 209823,97 560049,72 D 208431,75 558470,58 E 206770,00 558366,60

Koordinate so izražene v skladu z nacionalnim sistemom triangulacije (RD).

Na podlagi opisanih meja območja znaša njegova površina 6,38 km2.

Minister za gospodarstvo v skladu z navedeno direktivo in 15. členom Zakona o rudarstvu (Mijnbouwwet) (Uradni list Kraljevine Nizozemske (Staatsblad), leto 2002, št. 542) vabi vse zainteresirane strani, da oddajo konkurenčne vloge za pridobitev dovoljenja za pridobivanje ogljikovodikov na območju, omejenem z navedenimi točkami in koordinatami.

Za izdajo dovoljenj je pristojen minister za gospodarstvo. Merila, pogoji in zahteve iz členov 5(1), 5(2) in 6(2) navedene direktive so določeni v Zakonu o rudarstvu (Mijnbouwwet) (Uradni list Kraljevine Nizozemske (Staatsblad), leto 2002, št. 542).

Vloge se lahko oddajo 13 tednov po objavi tega obvestila v Uradnem listu Evropske unije in jih je treba poslati na naslov:

De Minister van Economische Zaken (Minister za gospodarstvo) ter attentie van J.C. De Groot, directeur Energiemarkt (za g. J. C. De Groota, direktorja za energetski trg) ALP A/562 Bezuidenhoutseweg 30 Postbus 20101 2500 EC Den Haag NEDERLAND

Vloge, prejete po izteku tega roka, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Za podrobnejše informacije se obrnite na g. E.J. HOPPEL, ki je dosegljiv na telefonski številki +31 703797088.
SL Uradni list Evropske unije C 132/19

Obvestilo ministra za gospodarstvo Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2010/C 132/08

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku T1, kot je označen na zemljevidu iz Priloge 3 k Zakonu o rudarstvu (Vladni uradni list 2002, št. 245), v nadaljnjem besedilu: del bloka F13b.

Minister za gospodarstvo vabi v skladu z navedeno uredbo in s členom 15 Zakona o rudarstvu (Uradni list Kraljevine Nizozemske 2002, 542) vse zainteresirane, da oddajo konkurenčne vloge za pridobitev dovoljenja za pridobivanje ogljikovodikov v bloku T1 nizozemskega epikontinentalnega pasu.

Površina dela bloka T1 znaša 1,3 km2.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) zgoraj navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo v 13 tednih po objavi tega razpisa v Uradnem listu Evropske unije na naslov:

De Minister van Economische Zaken ter attentie van J. C. De Groot, directeur Energiemarkt ALP/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po preteku tega roka.

Dodatne informacije so na voljo pri: g. E. J. Hoppel, telefon: +31 703797088.
60.

ENVP natančneje priporoča: — da se v preambulo obeh predlogov vključi referenca na to mnenje, — da se tako v Uredbo (ES) št. 726/2004 kot Direktivo 2001/83/ES vključi uvodna izjava, v kateri se z navedbo zadevne zakonodaje Skupnosti opozori, kako pomembno je varstvo podatkov v okviru farmakovigilance, — da se v Uredbo (ES) št. 726/2004 in Direktivo 2001/83/ES vključi novi splošni člen, v katerem je določeno, da: — določbe Uredbe (ES) št. 726/2004 in Direktive 2001/83/ES ne posegajo v pravice in obveznosti, ki izhajajo iz Uredbe (ES) št. 45/2001 oziroma Direktive 95/46/ES, pri čemer se sklicuje predvsem na člen 10 Uredbe (ES) št. 45/2001 oziroma člen 8 Direktive 95/46/ES, — se lahko določljivi zdravstveni podatki obdelujejo samo, ko je to nujno potrebno, pri čemer bi morali udeleženci to potrebo preučiti v vsaki posamezni fazi procesa farmakovigilance, — da se v predlagani člen 24(2) Uredbe (ES) št. 726/2004 vključi stavek, v skladu s katerim je dostopnost do baze podatkov EudraVigilance urejena v skladu s pravili in obveznostmi, ki izhajajo iz zakonov Skupnosti o varstvu podatkov, — da se v predlagani člen 24 doda odstavek, v skladu s katerim se sprejmejo ukrepi za zagotovitev, da lahko zadevne osebe uveljavijo pravico dostopa do osebnih podatkov, ki se nanašajo nanjo, kot je določeno v členu 13 Uredbe (ES) št. 45/2001, — da se v predlagani člen 101 Direktive 2001/83/ES doda odstavek, v skladu s katerim se v primeru obdelave podatkov zadevna oseba v skladu s členom 10 Direktive 95/46/ES ustrezno obvesti, — da v novo predlagana člena 25 in 26 Uredbe (ES) št. 726/2004 in novo predlagani člen 106 Direktive 2001/83/ES o vzpostavitvi sistema poročanja o neželenih učinkih prek spletnih portalov vključi zahteva po proporcionalni vključitvi primernih ukrepov za varstvo podatkov in varnostnih postopkov v vseh državah članicah, pri čemer je treba upoštevati načela zaupnosti, celovitosti, razpoložljivosti in odgovornosti pri obdelavi podatkov.
SL Uradni list Evropske unije C 188/22

Sporočilo francoske vlade v zvezi z Direktivo 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano „Permis de Chéroy“)

(Besedilo velja za EGP)

2009/C 188/09

Družba Lundin International s sedežem na naslovu: Maclaunay, 51210 Montmirail (Francija), je 4. marca 2009 zaprosila za dovoljenje za iskanje tekočih ali plinastih ogljikovodikov, imenovano „Permis de Chéroy“, za obdobje 5 let na površini približno 871 kvadratnih kilometrov, ki pokriva del departmajev Seine-et-Marne, Loiret in Yonne.

Območje, na katero se nanaša dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami v stopinjah, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 0,60° V 53,80° S B 0,90° V 53,80° S C 0,90° V 53,40° S D 0,60° V 53,40° S E 0,60° V 53,50° S F 0,50° V 53,50° S G 0,50° V 53,60° S H 0,60° V 53,60° S

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in so bile določene z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje do 25. marca 2011.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, energetiko, trajnostni razvoj in prostorsko načrtovanje (ministère de l’écologie, de l’énergie, du développement durable et de l’aménagement du territoire; direction générale de l'énergie et climat, direction de l'énergie, sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense, 92055 La Défense Cedex, (tel. +33 140819537, faks +33 140819529).

Zgoraj omenjene zakonske in druge določbe so na voljo na spletni strani: http://www.legifrance.gouv.fr

(1) UL L 164, 30.6.1994 str. 3.
Letni Neto mesečni

Belgija 4 775,84 EUR 318,39 EUR

Nemčija 4 558,33 EUR 303,89 EUR

Estonija družinski člani delavca, stari 63 let in več upokojenci, stari 63 in več družinski člani upokojenca, stari 63 let in več 12 710,56 EEK 847,37 EEK

Francija 5 202,72 EUR 346,85 EUR

Luksemburg 8 432,37 EUR 562,16 EUR

Madžarska družinski člani delavca, stari 65 let in več upokojenci, stari 65 let in več družinski člani upokojenca, stari 65 let in več 236 088 HUF 15 739 HUF

Nizozemska upokojenci, stari 65 let in več družinski člani upokojenca, stari 65 let in več 9 212,14 EUR 614,14 EUR

Avstrija 4 437,30 EUR 295,82 EUR
SL Uradni list Evropske unije C 134/3

Končno poročilo pooblaščenca za zaslišanje v zadevi COMP/M.4525 – Kronospan/Constantia

(na podlagi členov 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

2009/C 134/03

Podjetje Kronospan Holding GmbH („Kronospan“, Nemčija) je 4. maja 2007 poslalo priglasitev Komisiji o načrtovanem odkupu podjetij Sprela GmbH („Sprela“, Nemčija) in Falco CC („Falco“, Madžarska) ter oddelkov podjetja FunderMax GmbH („FunderMax“, Avstrija) za proizvodnjo surovih in oplemenitenih ivernih plošč od podjetja Constantia Industries AG.

Komisija je po pregledu priglasitve sklenila, da priglašena koncentracija vzbuja resne dvome glede njene združljivosti s skupnim trgom v zvezi s proizvodnima trgoma: (i) trgom za surove iverne plošče in (ii) trgom za oplemenitene iverne plošče; zato se je odločila, da začne postopek na podlagi člena 6(1)(c) Uredbe Sveta (ES) št. 139/2004 z dne 14. junija 2007.

Priglasitelju je bil 20. junija 2007 omogočen dostop do ključnih dokumentov v skladu z odstavkom 45 najboljših praks Generalnega direktorata za konkurenco pri vodenju postopkov nadzora nad združevanjem v ES.

Stranke so 12. julija 2007 predlagale spremembo priglašene transakcije, da bi se odpravili resni pomisleki Komisije; Kronospan bo tako pridobil nadzor le nad podjetjema Sprela in Falco, FunderMax pa bo Constantia zadržala. Kupec se je tudi zavezal, da bo nakup podjetja FunderMax za določen čas odložil. Stranke so 31. julija 2007 oddale revidirani predlog zavez.

Analiza trga, ki jo je Komisija opravila od maja do julija 2007, je potrdila, da predlagane spremembe odpravljajo resne pomisleke Komisije glede združljivosti (spremenjene) transakcije s skupnim trgom in Sporazumom EGP.

Komisija je zato sklenila, da v tej zadevi ne izda obvestila o nasprotovanju.

Stranke niso imele nobenih pripomb na postopek.

Ob upoštevanju zgoraj navedenega menim, da je bila pravica do zaslišanja vseh udeležencev v tem postopku spoštovana.
SL Uradni list Evropske unije C 145/11

Končno poročilo pooblaščenca za zaslišanje v zadevi COMP/M.4980 – ABF/GBI Business (1)

2009/C 145/08

Komisija je 22. februarja 2008 prejela priglasitev predlagane koncentracije v skladu s členom 4 in po predložitvi v skladu s členom 22 Uredbe Sveta (ES) št. 139/2004 (Uredba ES o združitvah), s katero podjetje Associated British Foods plc („ABF“, Združeno kraljestvo) z nakupom sredstev in delnic pridobi nadzor nad vrsto podružnic in sredstev podjetja GBI Holding BV, določenimi sredstvi in deleži podjetij GB Ingredients BV in DSM Bakery Ingredients BV (skupaj imenovanimi „the GBI Business“, Nizozemska) v smislu člena 3(1)(b) Uredbe Sveta.

Da bi Komisija lahko opustila vse morebitne resne dvome, je podjetje ABF 26. marca 2008 predložilo predlog za korektivni ukrep.

Komisija je po pregledu priglasitve in preverjanju trga v zvezi s predlogom korektivnega ukrepa 16. aprila 2008 sklenila, da priglašeno dejanje vzbuja resne dvome glede njene združljivosti s skupnim trgom in Sporazumom o evropskem gospodarskem prostoru („Sporazum EGP“). Komisija je zato sprožila postopek v skladu s členom 6(1)(c) Uredbe ES o združitvah.

Na njegovo zahtevo je bil podjetju ABF omogočen dostop do ključnih dokumentov v spisu v skladu s Pravili najboljših praks za primere združitve v obliki izbora nezaupnih različic odgovorov, ki so jih tretje stranke predložile na zahtevke za informacije v prvi fazi; ti dokumenti so bili priglasitelju predloženi 23. aprila in 30. aprila 2008.

Komisija je 10. julija 2008 podjetju ABF poslala odločbo na podlagi člena 11(3) in začasno odložila roke do 26. junija 2008. Ta začasna odložitev je bila prekinjena 16. julija 2008.

Podjetje ABF je 10. julija 2008 ponudilo osnutek alternativnega korektivnega ukrepa, da bi zagotovilo združljivost koncentracije s skupnim trgom, in se zavezalo, da bo vzporedno uresničevalo oba alternativna ukrepa. Novi osnutek je podjetje predložilo 15. julija, končno različico zavez pa 23. julija 2008.

Komisija je sklenila, da bi zaveze, predložene 23. julija 2008, odpravile bistveno oviranje učinkovite konkurence na portugalskem in španskem trgu stisnjenega kvasa. Zato priglasitelju ni bilo predloženo obvestilo o nasprotovanju, koncentracijo pa je treba razglasiti za združljivo s skupnim trgom in Sporazumom EGP v skladu s členom 2(2) Uredbe o združitvah, če bodo izpolnjene zaveze iz priloge k odločbi.

Stranke ali katere koli tretje osebe mi niso predložile nobenih vprašanj ali podatkov. Zadeva ne zahteva nobenih posebnih pripomb glede pravice do zaslišanja.

Bruselj, 15. septembra 2008 Michael ALBERS

(1) V skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21.
1.

začeti postopek izdaje dovoljenja za iskanje in raziskovanje surove nafte ter zemeljskega plina na območju 1-8 Altimir s površino 357,24 km2 in koordinatami meja 1 do 12 v skladu s Prilogo. Območji koncesije „Bardarski geran“ in „Marinov geran“ se izključita iz območja iskanja in raziskovanja.
61.

Iz sodbe Sodišča prve stopnje v zadevi Bavarian Lager je mogoče sklepati, da je potreba po pojasnitvi razmerja med dostopom javnosti in varstvom podatkov nujna tudi zaradi različnih interpretacij člena 8(b) Uredbe (ES) št. 45/2001, ki so v tem kontekstu mogoče. Pojasniti je treba tudi nejasnosti, ki se – med drugim v zadevi Bavarian Lager pred Sodiščem prve stopnje – nanašajo na pomen besed „dokaže potrebo po prenosu podatkov“ v kontekstu dostopa javnosti. Če to določbo razumemo dobesedno, bi to pomenilo, da bi moral prosilec za dokument v okviru Uredbe (ES) št. 1049/2001 navesti prepričljiv razlog za dostop do dokumenta, kar bi bilo v nasprotju z enim izmed ciljev uredbe o dostopu javnosti, in sicer z najbolj širokim dostopom do dokumentov, ki jih hranijo institucije (25). Da bi odpravilo to težavo, se je Sodišče prve stopnje odločilo, da prosilcu ni treba dokazati nujnosti razkritja, ko se prenašajo osebni podatki z namenom uresničitve pravice dostopa javnosti do dokumentov. Obenem je navedlo, da prenos podatkov ne sodi v izjemo iz člena 4(1)(b) in ne more prejudicirati legitimnih interesov posameznika, na katerega se nanašajo osebni podatki (26).
1.

da bo sprožil postopek izdaje dovoljenja za iskanje in raziskovanje surove nafte ter zemeljskega plina na območju 1–12 „Kneža“ s površino 1 348,45 km2 in koordinatami točk, kot so navedene in označene v osnutku pogodbe za iskanje in raziskovanje, ki je sestavni del razpisne dokumentacije;
—

izkaznice (dovoljenja za prebivanje) Zveznega oddelka za zunanje zadeve: — izkaznica „B“ (z rožnato črto): vodje stalnih ali posebnih diplomatskih predstavništev, vodstveni delavci mednarodnih organizacij in njihovi družinski člani, ki imajo isti status, — izkaznica „C“ (z rožnato črto): člani diplomatskega osebja stalnih ali posebnih diplomatskih predstavništev, uradniki mednarodnih organizacij in njihovi družinski člani, ki imajo isti status, — izkaznica „D“ (z modro črto): člani administrativnega in tehničnega osebja stalnih ali posebnih diplomatskih predstavništev in njihovi družinski člani, ki imajo isti status, — izkaznica „D“ (z rjavo črto): uradniki iz kategorije poklicnega osebja mednarodnih organizacij in njihovi družinski člani, ki imajo isti status, — izkaznica „E“ (z vijolično črto): člani pomožnega osebja stalnih in posebnih diplomatskih predstavništev, uradniki v splošnih službah mednarodnih organizacij ter njihovi družinski člani, ki imajo isti status, — izkaznica „F“ (z rumeno črto): zasebno osebje za pomoč v gospodinjstvu članov stalnih ali posebnih diplomatskih predstavništev in konzularnih predstavništev, ki jih vodijo poklicni konzularni uradniki, ter zasebno osebje za pomoč v gospodinjstvu uradnikov mednarodnih organizacij, — izkaznica „G“ (s turkizno črto): uradniki mednarodnih organizacij s pogodbo o delu za določen čas in njihovi družinski člani, ki imajo isti status, — izkaznica „H“ (z belo črto): osebe brez privilegijev in imunitet z dovoljenjem za spremljanje članov stalnih ali posebnih diplomatskih predstavništev in konzulatov, sodelavci mednarodnih organizacij, ki nimajo statusa uradnikov, — izkaznica „I“ (z olivno črto): nešvicarski člani osebja Mednarodnega odbora Rdečega križa in družinski člani, ki imajo isti status, — izkaznica „K“ (z rožnato črto): poklicni vodje konzularnega urada in poklicni konzularni uradniki konzularnih predstavništev ter družinski člani, ki imajo isti status, — izkaznica „K“ (z modro črto): poklicni konzularni uslužbenci in družinski člani, ki imajo isti status, — izkaznica „K“ (z vijolično črto): člani pomožnega osebja konzularnih predstavništev s poklicnim statusom in družinski člani, ki imajo isti status, — izkaznica „K“ (z belo črto): častni vodje konzularnih predstavništev, — izkaznica „L“ (s črto peščene barve): nešvicarski člani osebja Mednarodne federacije Rdečega križa in Rdečega polmeseca ter družinski člani, ki imajo isti status, — izkaznica „O“ (s sivo črto): nešvicarski člani osebja Generalne delegacije Palestine in Stalne opazovalne misije Palestine ter družinski člani, ki imajo isti status, — izkaznica „S“ (z zeleno črto): člani osebja stalnih in posebnih diplomatskih predstavništev s švicarskim državljanstvom, uradniki mednarodnih organizacij s švicarskim državljanstvom, — službeno potrdilo za nešvicarsko znanstveno osebje CERN, — potrdilo za člane družin nešvicarskega znanstvenega osebja CERN, — izkaznica „P“ (z modro črto): nešvicarsko znanstveno osebje CERN in družinski člani, ki imajo isti status.
SL Uradni list Evropske unije C 237/7

Končno poročilo pooblaščenca za zaslišanje v zadevi št. COMP/M.4854 – TomTom/Tele Atlas

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2008/C 237/11)

Komisija je 22. oktobra 2007 prejela priglasitev predlagane koncentracije v skladu s členom 4 in po predložitvi v skladu s členom 4(5) Uredbe Sveta (ES) št. 139/2004 (1), s katero bi podjetje TomTom N.V. („TomTom“) z javno ponudbo pridobilo nadzor nad celotnim podjetjem Tele Atlas N.V. („Tele Atlas“) v smislu člena 3(1)(b) Uredbe Sveta.

Komisija je 28. novembra 2007 po proučitvi priglasitve sklenila, da priglašeno dejanje spada v področje uporabe Uredbe o združitvah in da vzbuja resne pomisleke glede združljivosti s skupnim trgom in Sporazumom EGP. Komisija je zato sprožila postopek v skladu s členom 6(1)(c) Uredbe o združitvah.

Dostop do ključnih dokumentov je bil priglasitelju omogočen 3. in 12. decembra 2007 v skladu z odstavkom 45 najboljših praks pri vodenju postopkov nadzora nad združevanjem v ES Generalnega direktorata za konkurenco.

Komisija je 29. februarja 2008 podjetju TomTom poslala obvestilo o nasprotovanju. Kopijo obvestila o nasprotovanju je prejelo tudi podjetje Tele Atlas. Podjetju TomTom je bil ob izdaji obvestila o nasprotovanju odobren dostop do spisa. Podjetji TomTom in Tele Atlas sta odgovorili skupaj 17. marca 2008. Stranki nista zahtevali uradnega ustnega zaslišanja.

Odobrila sem zahtevi osmih podjetij po vključitvi v postopek kot zainteresirane tretje osebe v smislu člena 18(4) Uredbe o združitvah in člena 11(c) Uredbe Komisije (ES) št. 802/2004. Podjetju TomTom je bil odobren dostop do nezaupnih različic pisnih pripomb, ki so jih predložile tretje osebe.

Po temeljiti preiskavi je Komisija sklenila, da predlagana koncentracija ne ovira znatno učinkovite konkurence na skupnem trgu ali na pretežnem delu tega trga.

Ob upoštevanju zgoraj navedenega menim, da so bile pravice strank do zaslišanja v tem postopku spoštovane.

Bruselj, 6. maja 2008 Karen WILLIAMS

(1) UL L 24, 29.1.2004, str. 1.
SL Uradni list Evropske unije C 184/9

Končno poročilo pooblaščenca za zaslišanje v zadevi št. COMP/M.4731 – Google/DoubleClick

(v skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2008/C 184/05)

Komisija je 21. septembra 2007 prejela priglasitev predlagane koncentracije v skladu s členom 4 in po predložitvi v skladu s členom 4(5) Uredbe Sveta (ES) št. 139/2004 (1) („Uredba o združitvah“), s katero bi podjetje Google Inc. („Google“, ZDA) z nakupom delnic pridobilo nadzor nad celotnim podjetjem DoubleClick Inc. („DoubleClick“, ZDA) v smislu člena 3(1)(b) Uredbe o združitvah.

Po pregledu priglasitve je Komisija ugotovila, da pri priglašeni koncentraciji obstaja resen dvom glede njene združljivosti s skupnim trgom in delovanjem Sporazuma EGP na področju trga spletnega oglaševanja. Komisija je ugotovila tudi, da zaveze, ki jih je priglasitelj ponudil 19. oktobra 2007, niso zadoščale za popolno izključitev resnih dvomov, ki jih je Komisija izrazila v prvi fazi preiskave. Komisija se je zato odločila, da 13. novembra 2007 uvede postopek v skladu s členom 6(1)(c) Uredbe o združitvah.

Dostop do ključnih dokumentov je bil priglasitelju omogočen 16., 19. in 20. novembra 2007 v skladu z odstavkom 45 „Najboljših praks pri vodenju postopkov nadzora združevanja v ES“ Generalnega direktorata za konkurenco.

Na podlagi dodatnih dokazov, zbranih v drugi fazi preiskave, je Komisija ugotovila, da predlagana koncentracija ne bi bistveno ovirala učinkovite konkurence na skupnem trgu ali njegovem pomembnem delu in je zato združljiva s skupnim trgom in sporazumom EGP. V skladu s tem priglasitelju ni bilo poslano obvestilo o nasprotovanju.

Stranke ali tretje osebe mi niso predložile nobenih vprašanj ali dokumentov. V tej zadevi niso potrebne posebne pripombe glede pravice do zaslišanja.

Bruselj, 3. marca 2008 Karen WILLIAMS

(1) UL L 24, 29.1.2004, str. 1.
2.

Svetovalni odbor v zvezi s kršitvami v sektorju dvigal in tekočih stopnic soglaša s Komisijo o zvišanju osnovnega zneska globe za podjetje ThyssenKrupp AG in njegova hčerinska podjetja v Belgiji, Nemčiji, Luksemburgu in na Nizozemskem zaradi obteževalnih okoliščin.